From the Manger to the Cross

From the Manger to the Cross er en amerikansk stumfilm fra 1912, regissert av Sidney Olcott.

Den er den første filmen om Jesus Kristus og den eneste som er blitt fullstendig innspilt på bibelske steder. Den var en kommersiell suksess. Under filminnspillingen ble filmteamet utsatt for et ransforsøk. Herbert Reynolds har påvist hvordan Olcott benyttet James Tissots illustrasjoner til The Life of our Saviour Jesus Christ (1896-1897) som inspirasjon for utformingen av en lang rekke scener i filmen. 

Regissøren Sidney Olcott fikk ingen del av gevinsten (30 ganger produksjonskostnaden). Etter at Vitagraph Studios ervervet Kalem Studios ble filmen relansert i 1919. Filmen ble senere sluppet med pålagt musikk og fortellerstemme.

Handling 
Filmen er en beretning om Jesu Kristi liv, i henhold til Det nye testamentet.

Den er fortalt gjennom en rekke tablåer, ispedd bibelvers.

Skuespillere 
 R. Henderson Bland som Jesus Kristus
 Percy Dyer som en yngre versjon av Jesus.
 Gene Gauntier som Jomfru Maria
 Alice Hollister som Maria Magdalena
 Robert G. Vignola som Judas

Referanser

Eksterne lenker 

Stumfilmer fra USA
Filmer fra 1912
Jesus på film
Filmer satt i oldtiden
Stum-dramafilmer fra USA